CELEX: 32003R0622
Language: lv
Date: 2003-04-04 00:00:00
Title: Komisijas Regula (EK) Nr. 622/2003 (2003. gada 4. aprīlis), ar ko nosaka pasākumus kopēju pamatstandartu īstenošanai aviācijas drošības jomāDokuments attiecas uz EEZ.

Svarīgs juridisks paziņojums

|

32003R0622

Oficiālais Vēstnesis L 089 , 05/04/2003 Lpp. 0009 - 0010

		Komisijas Regula (EK) Nr. 622/2003(2003. gada 4. aprīlis),ar ko nosaka pasākumus kopēju pamatstandartu īstenošanai aviācijas drošības jomā(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes Regulu (EK) Nr. 2320/2002 (2002. gada 16. decembris) par kopīgiem noteikumiem civilās aviācijas drošības jomā [1], jo īpaši tās 4. panta 2. punktu,tā kā:(1) Komisijai jāpieņem pasākumi par kopēju pamatstandartu ieviešanu aviācijas drošības jomā visā Eiropas Savienībā. Šim nolūkam vispiemērotākais instruments ir regula.(2) Atbilstoši Regulai (EK) Nr. 2320/2002 un lai novērstu nelikumīgas darbības, šīs regulas pielikumā noteiktajiem pasākumiem jābūt slepeniem un tie nedrīkst tikt publicēti.(3) Šajā nolūkā jāpieļauj atšķirība starp lidostām, ņemot vērā vietējā riska novērtējumu. Tādēļ Komisija jāinformē par lidostām, kuras tiek uzskatītas par tādām, kas rada mazāku risku.(4) Ieviešot pasākumus, jāpieļauj arī izmaiņas atbilstoši aviācijas darbības veidam. Jāinformē Komisija, ja ir piemēroti kompensācijas pasākumi, lai nodrošinātu līdzvērtīgus drošības līmeņus.(5) Šajā regulā paredzētie pasākumi ir saskaņā ar Komitejas par civilās aviācijas drošību atzinumu,IR PIEŅĒMUSI ŠO REGULU.1. pantsMērķisŠī regula nosaka vajadzīgos pasākumus tādu kopēju pamatstandartu attiecībā uz aviācijas drošību īstenošanai un tehniskajai pielāgošanai, kas jāiekļauj valstu civilās aviācijas drošības programmās.2. pantsDefinīcijasŠajā regulā ir spēkā šādas definīcijas:- "Valsts civilās aviācijas drošības programma" ir tie noteikumi, prakses un procedūras, kuras pieņēmušas dalībvalstis atbilstoši 5. pantam Regulā (EK) Nr. 2320/2002, lai nodrošinātu civilās aviācijas drošību to teritorijā,- "Attiecīgā iestāde" ir valsts iestāde, kuru iecēlusi dalībvalsts atbilstoši 5. panta 2. punktam Regulā (EK) Nr. 2320/2002 par atbildīgo iestādi šīs dalībvalsts civilās aviācijas drošības programmas īstenošanas koordinācijai un uzraudzībai.3. pantsKonfidencialitāteRegulas 1. pantā minētie pasākumi ir noteikti pielikumā.Šie pasākumi ir slepeni un tie nav publicējami. Tie ir pieejami tikai tām personām, kuras ir attiecīgi pilnvarojusi dalībvalsts vai Komisija.4. pantsPaziņošanaDalībvalstis rakstiski informē Komisiju par visām lidostām, kuru gadījumā tās ir izmantojušas iespēju, kas atļauta vai nu Regulas (EK) Nr. 2320/2002 4. panta 3. punkta a) apakšpunktā vai arī c) apakšpunktā.5. pantsKompensācijas pasākumiDalībvalstis rakstiski informē Komisiju par kompensācijas pasākumiem, kas ir piemēroti atbilstoši Regulas (EK) 2320/2002 pielikuma 4.2. punktam.6. pantsŠī regula stājas spēkā 2003. gada 19. aprīlī.Šī regula uzliek saistības kopumā un ir tieši piemērojama visās dalībvalstīs.Briselē, 2003. gada 4. aprīlīKomisijas vārdā —priekšsēdētāja vietnieceLoyola De Palacio[1] OV L 355, 30.12.2002., 1. lpp.--------------------------------------------------PIELIKUMSSĪKI IZSTRĀDĀTI PASĀKUMI AVIĀCIJAS DROŠĪBAIAtbilstoši 3. pantam, pielikums ir slepens un nav publicējams Eiropas Savienības Oficiālajā Vēstnesī.--------------------------------------------------